Vesoul
Vesoul je grad i općina od 14,914 stanovnika i aglomeracija 28,394 stanovnikana istoku Francuske u Deparmanu Haute-Saône.

Pored samog Vesoula u sastavu te aglomeracije su i naselja (općine); Andelarre,  Andelarrot, Chariez, Charmoille, Colombier, Comberjon, Coulevon, Echenoz-la-Méline, Frotey-lès-Vesoul, Montcey, Montigny-lès-Vesoul, Mont-le-Vernois, Navenne, Noidans-lès-Vesoul, Pusey, Pusy Epenoux, Quincey, Vaivre et Montoille i Villeparois

Vesoul je i administrativni centar departmana Haute-Saône i istoimene prefekture.

Geografske karakteristike 
Smješten je ispod brda “Motte” visokog 384 metra i duž rijeke Durgeon, udaljen oko pedesetak km sjeverno od Besançona.
Na brdu je 1854. podignuta je kapela u zahvalu Bogorodici što je  poštedjela grad od kolere.

Nalazi se na raskršću dviju državnih cesta (RN57 i RN19), i na trasi željezničke pruge Mulhouse - Pariz.

Historija 

Za rimskih vremena na terenu grada nalazio se kastrum.

Prvi put je dokumentiran u 9. vijeku. 
U srednjem vijeku na brdu Motte podignut je zamak koji je tad imao veliku stratešku važnost. U podnožju brda niknule su prve kuće i nastalo naselje, koje je kasnije izraslo u trgovište okruženo bedemom.

Poprilično je stradao u vjerskim ratovima krajem 16. vijeka i za Tridesetogodišnjeg rata u 17. vijeku. Vesoul je nakon tog nekoliko puta mijenjao vlasnike sve do 1678. kad ga je nakon završetka Francusko-holandskog rata i potpisivanja Nijmegenskog mira anektirala Kraljevina Francuska Louisa XIV. 

Vesoul je doživio snažnu ekspanziju između 1950-ih - 60-ih, dolaskom vornice automobilskih dijelova Stellantis i izgradnjom novih kvartova.

U uspomenu na veze koje je Jacques Brel imao sa gradom u oktobru se održava muzički festival.

Pobratimski grad 

  Gerlingen, Njemačka od 1964.

Izvori

Vanjske veze 

Vesoul (službene stranice) 
Gradovi u Francuskoj
Opštine u Francuskoj